പ്ലാസ്റ്റിക് കപില് മൂത്രമൊഴിച്ച ശേഷം അതേ കപുകൊണ്ടു തന്നെ പാനിപുരി ഉണ്ടാക്കുന്ന വഴിയോരക്കച്ചവടക്കാരന്റെ വിഡിയോ സമൂഹമാധ്യമങ്ങളില് വൈറല് പിന്നാലെ അറസ്റ്റും ഗുവാഹത്തി: 22.08.2021 പ്ലാസ്റ്റിക് കപില് മൂത്രമൊഴിച്ച ശേഷം അതേ കപുകൊണ്ടു തന്നെ പാനിപുരി നിര്മിക്കുന്ന വഴിയോരക്കച്ചവടക്കാരന്റെ വിഡിയോ സമൂഹമാധ്യമങ്ങളില് വൈറല്. ഇതിന് പിന്നാലെ ഇയാളെ പൊലീസ് അറസ്റ്റ് ചെയ്തു. അസമിലെ ഗുവാഹത്തിയിലാണു സംഭവം. മൂത്രമൊഴിച്ച ശേഷം കപ് വെള്ളത്തില് കഴുകി അത് പിന്നീട് പാനിപുരി നിര്മാണത്തിന് ഉപയോഗിക്കുന്നതാണ് വിഡിയോ. ഈ കപ് ഉപയോഗിച്ചു കഴുകിയ വെള്ളം തന്നെയാണു ഭക്ഷണം ഉണ്ടാക്കാനും ഉപയോഗിക്കുന്നത്. മൊബൈലില് ആരോ പകര്ത്തി പങ്കുവച്ച വിഡിയോ ഏറെ പ്രതിഷേധം ഉയര്ത്തിയിരുന്നു. ഇതിനു പിന്നാലെയാണ് പൊലീസ് ഇയാളെ അറസ്റ്റ് ചെയ്തത്. രാജ്യമെങ്ങും ഏറെ പേര് ഇഷ്ടപ്പെടുന്ന വിഭവമാണ് പാനിപുരി. തെരുവോരങ്ങളില് ഇതിന്റെ കച്ചവടവും സജീവമാണ്.കച്ചവടക്കാരന്റെ പേരുവിവരങ്ങള് ഇതുവരെ പുറത്തുവിട്ടിട്ടില്ലെന്ന് പ്രാദേശിക മാധ്യമങ്ങള് റിപോര്ട് ചെയ്യുന്നു. ഇയാളെ ചോദ്യം ചെയ്തുവരികയാണെന്ന് പൊലീസ് പറഞ്ഞു.